AMAETHYDDIAETH, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Rhaglenni Datblygu Gwledig a Chynlluniau Cymorthdaliadau a Grantiau Amaethyddol (Apelau) (Cymru) (Diwygio) 2007 a deuant i rym ar 1 Tachwedd 2007. 2 Mae'r Rheoliadau hyn yn gymwys o ran Cymru. Diwygio Rheoliadau Rhaglenni Datblygu Gwledig (Cymru) 2006 2 1 Diwygier Rheoliadau Rhaglenni Datblygu Gwledig (Cymru) 2006 yn unol â'r rheoliad hwn. 2 Yn rheoliad 2— a yn y diffiniad o “buddiolwr” ym mharagraff (1), ar ôl “iddo” mewnosoder “neu berson sydd wedi cymryd drosodd ymrwymiadau'r cyfryw berson”, b ar ôl paragraff (1), mewnosoder “(2) Mae unrhyw gyfeiriad yn y Rheoliadau hyn at offeryn Cymunedol yn gyfeiriad at yr offeryn hwnnw fel y'i diwygir o bryd i'w gilydd.”. 3 Yn rheoliad 3, ar ôl paragraff (2), mewnosoder— 3 Caiff Gweinidogion Cymru wneud trefniadau gyda grwp a ddetholwyd i weithredu strategaeth ddatblygu leol yn unol ag Erthygl 37 o Reoliad y Comisiwn 1974/2006, er mwyn i'r grwp hwnnw wneud taliadau o gymorth ariannol ar ran Gweinidogion Cymru ac er mwyn i'r grwp hwnnw arfer pwerau adennill yn unol â rheoliad 9 . 4 Yn rheoliad 7(2), ar ôl paragraff (d) mewnosoder— dd darparu adroddiad rheoli yn unol ag Erthygl 13 o Reoliad y Comisiwn 1975/2006; a e penderfynu a fu diffyg cydymffurfiaeth ai peidio. 5 Yn rheoliad 7(3), ar ôl paragraff (d) mewnosoder— dd os yw'n angenrheidiol at ddibenion paragraff (2)— i arolygu a chyfrif da byw ar y tir, a ii ei gwneud yn ofynnol i'r ceisydd neu i'r buddiolwr, neu i unrhyw gyflogai, gwas neu asiant i'r buddiolwr hwnnw, drefnu ar gyfer casglu'r da byw hynny, eu rhoi mewn lloc a'u diogelu. 6 Yn rheoliad 14(3)— a yn is-baragraff (b) ar ôl y geiriau “y telir cymorth ar eu cyfer) mewnosoder “a rheoliad 16(5) (gwrthod ac adennill cymorth, terfynu a gwahardd)”, b dileer is-baragraff (c), c yn is-baragraff (ch), ar ôl “iddynt” dileer “.” a mewnosoder “; a”, ch ar ôl is-baragraff (ch) mewnosoder— d rheoliad 16(6) (Pwerau'r Cynulliad i adennill etc. ) o Reoliadau Grant Menter Ffermydd a Grant Gwella Ffermydd (Cymru) 2001 . . 7 Mae paragraff (6)(b) yn adnewyddu'r ddarpariaeth y cyfeirir ati yn rheoliad 14(3)(c) i'r graddau bod parhau i weithredu'r ddarpariaeth honno'n cael ei arbed gan reoliad 14(2). 8 Ym mharagraff 2 o'r Atodlen, yn lle “1689” rhodder “1698”. 9 Yn yr Atodlen, ar ôl paragraff (7), ychwaneger— 8 Rheoliad y Comisiwn (EC) Rhif 1975/2006 dyddiedig 23 Rhagfyr 2006 sy'n gosod rheolau manwl ar gyfer gweithredu Rheoliad y Cyngor (EC) Rhif 1698/2005 o ran gweithredu gweithdrefnau rheoli yn ogystal â thrawsgydymffurfio o ran mesurau cefnogi datblygu gwledig. 9 Rheoliad y Comisiwn (EC) Rhif 1974/2006 dyddiedig 23 Rhagfyr 2006 sy'n gosod rheolau manwl ar gyfer cymhwyso Rheoliad y Cyngor (EC) Rhif 1698/2005 ar gefnogaeth i ddatblygu gwledig gan Gronfa Amaethyddiaeth Ewrop ar gyfer Datblygu Gwledig ( EAFRD ). . Diwygio Rheoliadau Cynlluniau Cymorthdaliadau a Grantiau Amaethyddol (Apelau) (Cymru) 2006 3 1 Diwygier Rheoliadau Cynlluniau Cymorthdaliadau a Grantiau Amaethyddol (Apelau) (Cymru) 2006 yn unol â'r rheoliad hwn. 2 Yn rheoliad 2, ar ôl paragraff (1), mewnosoder— 2 Mae unrhyw gyfeiriad yn y Rheoliadau hyn at offeryn Cymunedol yn gyfeiriad at yr offeryn hwnnw fel y'i diwygir o bryd i'w gilydd. . 3 Yn yr Atodlen, ar ôl paragraff (10), ychwaneger— 11 Rheoliad y Comisiwn (EC) Rhif 1975/2006 dyddiedig 23 Rhagfyr 2006 sy'n gosod rheolau manwl ar gyfer gweithredu Rheoliad y Cyngor (EC) Rhif 1698/2005 o ran gweithredu gweithdrefnau rheoli yn ogystal â thrawsgydymffurfio o ran mesurau cefnogi datblygu gwledig. 12 Rheoliad y Comisiwn (EC) Rhif 1974/2006 dyddiedig 23 Rhagfyr 2006 sy'n gosod rheolau manwl ar gyfer cymhwyso Rheoliad y Cyngor (EC) Rhif 1698/2005 ar gefnogaeth i ddatblygu gwledig gan Gronfa Amaethyddiaeth Ewrop ar gyfer Datblygu Gwledig (EAFRD). . Elin Jones Y Gweinidog dros Faterion Gwledig, un o Weinidogion Cymru 3 Hydref 2007